|  |  |
| --- | --- |
| **ΕΛΛΗΝΙ****ΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ****ΠΕΡΙΦΕΡΕΙΑΚΗ ΔΙΕΥΘΥΝΣΗ** **Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣ**ΓΡΑΦΕΙΟ ΣΧΟΛ. ΣΥΜΒΟΥΛΩΝ Δ.Ε. ΗΡΑΚΛΕΙΟΥΤηλ.: 2810 246860, Φαξ: 2810 342206Ταχ. Δ/νση: Ρολέν 4, 713 05 ΗΡΑΚΛΕΙΟEmail: grss@dide.ira.sch.gr\*\*\*Στριλιγκάς Γεώργιος, Σχ. Σύμβουλος ΘεολόγωνΤηλ.: 2810 246869 και 6944712278Email: striligk@sch.gr | Ηράκλειο, 18 Ιουνίου 2018Αριθ. Πρωτ. 240**Προς:** Τους κ.κ. θεολόγους καθηγητές/τριες των σχολικών μονάδων Δ.Ε. Λασιθίου **Κοιν. :** 1. Περιφερειακή Δ/νση Π/θμιας & Δ/θμιας Εκπαίδευσης Κρήτης 2. Διεύθυνση Δ.Ε. Λασιθίου  |

 **Θέμα: «Επιμορφωτική ημερίδα-συνάντηση θεολόγων εκπαιδευτικών»**

Αγαπητές και αγαπητοί συνάδελφοι,

Προχωρώντας προς το τέλος του διδακτικού έτους, επανέρχομαι στο θέμα της διοργάνωσης **θεολογικών επιμορφωτικών ημερίδων**, μίας ανά περιφερειακή ενότητα, τις οποίες είχα εξαγγείλει σε προγενέστερο έγγραφό μου (135/16-3-2018). Κύριοι στόχοι για την υλοποίηση των συναντήσεων είναι:

1. Να ανταλλάξουμε ενημέρωση για το διδακτικό έργο στο μάθημά μας, κατά τη χρονιά που πέρασε.
2. Να δοθεί δυνατότητα σε όσους εκπαιδευτικούς επιθυμούν να παρουσιάσουν διδακτικές προτάσεις, θεολογικά θέματα, σκέψεις και προτάσεις γύρω από το μάθημα των Θρησκευτικών.
3. Να μοιραστούμε τη χαρά της κοινής σύναξης.

Λαμβάνοντας υπόψη τον αρχικό σχεδιασμό, καθώς επίσης τις δηλώσεις συμμετοχής των συναδέλφων που εκδήλωσαν ενδιαφέρον να εισηγηθούν ένα ειδικό θέμα στις ημερίδες, είμαι στην ευχάριστη θέση να ανακοινώσω ότι η επιμορφωτική ημερίδα-συνάντηση για τους θεολόγους εκπαιδευτικούς της περιφερειακής ενότητας Λασιθίου θα πραγματοποιηθεί τη **Δευτέρα 25 Ιουνίου 2018,** ώρα **11:00-14:00**, στην αίθουσα του **Κέντρου Κοινωνικής και Πολιτιστικής Μέριμνας** της **Ιεράς Μητροπόλεως Ιεραπύτνης και Σητείας**, στην Ιεράπετρα (στον χώρο της Ιεράς Μητροπόλεως). Η εκδήλωση πραγματοποιείται με τη στήριξη και φιλοξενία της Ιεράς Μητροπόλεως Ιεραπύτνης και Σητείας.

Στο πρώτο μέρος της εκδήλωσης θα γίνουν σύντομες εισηγήσεις-παρουσιάσεις από συναδέλφους που εκδήλωσαν σχετικό ενδιαφέρον και στο δεύτερο μέρος θα έχουμε όλοι τη δυνατότητα να μιλήσουμε για τις εμπειρίες μας στη χρονιά που πέρασε, να καταθέσουμε προβληματισμούς και προτάσεις. Στην εκδήλωση προσκαλούνται να λάβουν μέρος οι θεολόγοι εκπαιδευτικοί των σχολικών μονάδων της περιφερειακής ενότητας Λασιθίου, με δυνατότητα εξαίρεσης των εμπλεκόμενων στις επαναληπτικές εξετάσεις ή σε εργασίες που αφορούν στις Πανελλαδικές Εξετάσεις.

Παρακαλούνται οι κ.κ. διευθυντές/τριες των σχολείων να **ενημερωθούν ενυπόγραφα** οι θεολόγοι καθηγητές/τριες και να διευκολύνουν τη συμμετοχή τους στη συνάντηση.

Με συναδελφικούς χαιρετισμούς,

**Ο Σχολ. Σύμβουλος Θεολόγων**

**Γεώργιος Στριλιγκάς**